Go dirilwe dipeakanyo tša diboutu tšeo di ikgethilego. Diboutu tšeo di ikgethilego di diretšwe batho bao, mo mabakeng ao a hlathilwego, ba sa kgonego go bouta. Bašomi ba botipolomata le ba malapa a bona bao ba rometšwego dinageng tša ka ntle ba tla dumelelwa go bouta nakong ya dikgetho. Legoro le lengwe la diboutu tšeo di ikgethileng ke la bašomi ba dikgetho leo le akaretšago bašomi ba tšhireletšo ba mmušo, magareng ga maphodisa le ba sesole. Dipeakanyo tše dingwe gape tšeo di ikgethago tša boutu di direlwa digole, bao ba sa tielelago mmeleng, batšofadi le basadi bao ba lego mmeleng ka ge ba ka se kgone go fihla mafelong a go bouta ka lebaka la go se kgone ga mmele. Ge kgopelo ya hlatswadiatla e hlagišitšwe, ba Sekhwama sa Dikotsi tša Tsela RAF ba e tsenya ka go lenaneo la kgopelo ya hlatswadiatla mme ba thoma ka dinyakišišo tša yona. Ba Sekhwama sa Dikotsi tša Tsela RAF ba lekola gore kgopelo ya hlatswadiatla e swanetše naa seo se ra, go kile gwa ba le kotsi yeo ya tsela naa, naa e a lokelwa go ya ka mapheko le dinyakwa tša mmušo, e hlagišitšwe ka nako, bjalo bjalo le dintlha tšeo ka tšona kgopelo ya hlatswadiatla e swanetšego go amogelwa ka tšona seo ke bogolo bja phošo, tsholo goba go se šetše mo go ka bewago magetleng a baotledi ba dinamelwa le yena yo a kgopelago hlatswadiatla.